chhatramani/nepal_legal_regulations_corpus_np huggingface dataset:
फौजदारी कसूर (पीडित राहत कोष) नियमावली २०७७ (Criminal Offence (Victim Relief Fund Regulation, 2020)

देहायको मिति, समय र स्थानमा भएको कसूरबाट पीडित म/हामीलाई नेपाल सरकारले पीडित राहत कोष मार्फत रू राहत रकम दिने गरी मिति मा निर्णय गरेकोले सो निर्णय बमोजिमको राहत रकम उपलब्ध गराई पाउँ भनी यो निवेदन गरेको छु/छौँ । कोषबाट राहतको रुपमा प्राप्त रकम झुट्टा उजुरी गरेको ठहर भएको वा वारदात स्थापित नभएको आधारमा अदालतले फिर्ता गर्न आदेश दिएको अवस्थामा प्रचलित कानून बमोजिमको अवधिभित्र कोषमा फिर्ता बुझाउने छु/छौँ । निवेदनको व्यहोरा साँचो हो झुट्टा ठहरेमा प्रचलित कानून बमोजिमको कारबाही भोग्ने छु/छौँ । १. कसूर भएको स्थान तथा मिति: । (क) जिल्ला: (ख) गाउँपालिका/नगरपालिका: । (ग) वडा नं.: (घ) स्थान: । (ङ) मिति: । २. जाहेरी गरेको प्रहरी कार्यालयको नाम: । ३. नेपाल सरकारले राहत रकम दिने निर्णय गरेको भए,- । (क) निर्णय मिति: । (ख) राहतको रुपमा दिने गरी निर्णय भएको रकम रू: । ४. पीडितको बैङ्क खाता भएमा (पीडित एक भन्दा बढी भएमा राहत माग गर्ने सबै पीडितको यस खण्ड बमोजिमको विवरण भर्ने):- । (१) (क) पीडितको नाम: । (ख) खाता नं.: । (ग) खाता रहेको बैङ्कको नाम, शाखा र ठेगाना: । (२) (क) पीडितको नाम: । (ख) खाता नं. : । (ग) खाता रहेको बैङ्कको नाम, शाखा र ठेगाना: । ५. अन्य निकायबाट अन्तरिम क्षतिपूर्ति, राहत वा क्षतिपूर्ति लिए/नलिएको विवरण: । (क) लिएको भएमा लिएको रकम: । (ख) रकम दिने निकाय: । निवेदकको,- । सहिछाप: । नाम, थर, ठेगाना: । मिति: । संलग्न कागजात: । १. नेपाल सरकारको निर्णय बमोजिम राहत माग गरेकोमा त्यस्तो निर्णयको प्रतिलिपि, । २. पीडितको नागरिकताको प्रतिलिपि, । ३. नागरिकताको प्रमाणपत्र प्राप्त गरिसकेको नागरिकको हकमा पीडितको पहिचान हुने गरी स्थानीय तहले गरेको सिफारिस, । ४. सम्बन्धित अनुसन्धान अधिकृतको सिफारिस पत्र, । ५. पीडितको पहिचानको लागि आवश्यक अन्य कागजातको प्रतिलिपि । अनुसूची-४ । (नियम १२ को उपनियम (१) र नियम २६ को उपनियम (१) सँग सम्बन्धित) । अन्तरिम क्षतिपूर्ति, राहत वा क्षतिपूर्ति रकम वितरणको अभिलेखको ढाँचा । पीडित राहत कोष सञ्चालक समिति/जिल्ला अदालत । पीडित राहत कोषबाट पीडितलाई अन्तरिम क्षतिपूर्ति, राहत वा क्षतिपूर्ति रकम वितरणको अभिलेख । क्र.स. पीडितको विवरण मुद्दाको विवरण उपलब्ध गराइएको अन्तरिम क्षतिपूर्ति वा राहतको विवरण नेपाल सरकार वा कोष सञ्चालक समितिबाट राहत उपलब्ध गराएको सोको विवरण कसूरदारबाट असुल उपरको विवरण क्षतिपूर्तिको विवरण कैफियत । नाम, थर ठेगाना बाबु, आमा र बाजे बज्यै को नाम थर मुद्दा परेको अदालत मुद्दा दर्ता नं. र नाम वादीको नाम, थर ठेगाना प्रतिवादी को नाम, थर ठेगाना अदालतको आदेश मिति उपलब्ध गराइएको रकम मिति निर्णय मिति र निर्णय गर्ने निकाय उपलब्ध गराइएको रकम मिति असुल उपर भएको रकम फैसला मिति क्षतिपूर्ति दिइएको रकम र मिति । १ । २ । ३ ।
फौजदारी कसूर (सजाय निर्धारण तथा कार्यान्वयन) सम्बन्धी नियमावली २०७५ (Criminal Offence (Sentencing and Execution Regulation, 2018)

फौजदारी कसूर (सजाय निर्धारण तथा कार्यान्वयन) सम्बन्धी नियमावली, २०७५ । नेपाल राजपत्रमा प्रकाशित मिति । २०७५ । ०५ । ०१ । संशोधन । १. फौजदारी कसूर (सजाय निर्धारण तथा कार्यान्वयन) (पहिलो संशोधन) नियमावली, २०७६ २०७६ । ०७ । २५ । फौजदारी कसूर (सजाय निर्धारण तथा कार्यान्वयन) ऐन, २०७४ को दफा ५० ले दिएको अधिकार प्रयोग गरी सर्वोच्च अदालतले देहायका नियमहरू बनाएको छ । परिच्छेद-१ । प्रारम्भिक । १. संक्षिप्त नाम र प्रारम्भ: (१) यी नियमहरूको नाम "फौजदारी कसूर (सजाय निर्धारण तथा कार्यान्वयन) नियमावली, २०७५" रहेको छ । (२) यो नियमावली संवत् २०७५ साल भदौ १ गते देखि प्रारम्भ हुनेछ । २. परिभाषा: विषय वा प्रसङ्गले अर्को अर्थ नलागेमा यस नियमावलीमा,- । (क) "अदालत" भन्नाले सम्बन्धित अदालत सम्झनु पर्छ । (ख) "ऐन" भन्नाले फौजदारी कसूर (सजाय निर्धारण तथा कार्यान्वयन) ऐन, २०७४ सम्झनु पर्छ । (ग) "सजाय" भन्नाले मुलुकी अपराध (संहिता) ऐन, २०७४ को दफा ४० बमोजिमको सजाय सम्झनु पर्छ । परिच्छेद-२ । सजाय निर्धारणको पेशी व्यवस्थापन र सुनुवाई । ३. सजाय निर्धारणको पेशी व्यवस्थापन र सुनुवाई: पहिलो संशोधनद्वारा संशोधित । (१) कुनै व्यक्ति कुनै कसूरमा अदालतबाट कसूरदार ठहर भई ऐनको दफा ९ बमोजिम सजाय निर्धारणको लागि छुट्टै सुनुवाई गर्नुपर्ने भएमा अदालतले सो प्रयोजनको लागि तीस दिनमा नबढ्ने गरी पेशी तारिख तोक्नु पर्नेछ । तर तत्काल प्रचलित कानूनबमोजिमको कार्यविधि अपनाई सुरु तहको अदालतबाट फैसला भइसकेको वा कुनै अदालतमा सजाय निर्धारणको लागि एक पटक छुट्टै सुनुवाई भइसकेको कसूरको कसूरदारलाई सोही कसूरमा माथिल्लो तहको अदालतबाट सजाय निर्धारण गर्ने प्रयोजनका लागि छुट्टै सुनुवाई गर्नुपर्ने छैन । (२) उपनियम (१) बमोजिम तोकिएको पेशीका दिन मुद्दाको कुनै पक्ष अदालतमा अनुपस्थित रहे पनि सजाय निर्धारण सम्बन्धी कारबाही गर्न बाधा पर्ने छैन । (३) उपनियम (१) बमोजिम तोकिएको पेशीका दिन कसूर ठहर गर्ने न्यायाधीश बिदामा बसेको वा काजमा खटिएको वा अन्य विशेष कारणले अदालतमा उपस्थित नभएमा निज अदालतमा हाजिर हुन आउने मिति अन्जाम गरी सजाय निर्धारणको सुनुवाईका लागि अर्को पेशीको तारिख तोक्नु पर्नेछ । (४) सजाय निर्धारण सम्बन्धी सुनुवाईको पेशीको तारिख तोक्दा सम्भव भएसम्म सम्बन्धित पक्ष र निजको कानून व्यवसायी समेतसँग परामर्श गरी अदालतको पेशी व्यवस्थापन र सम्बन्धित न्यायाधीशको कार्यबोझ समेतलाई विचार गरी तोक्नु पर्नेछ । (५) सजाय निर्धारणको सुनुवाईका लागि पेश भएका मुद्दाले पेशीमा प्राथमिकता पाउनेछ । (६) सजाय निर्धारणको सुनुवाईका लागि पेशी तोकिएका मुद्दाहरूलाई अदालतको साप्ताहिक पेशी सूचीमा प्रकाशन गर्न अनिवार्य हुने छैन । (७) सजाय निर्धारणको लागि तोकिएको पेशी मुद्दाका पक्ष वा निजको कानून व्यवसायीले सामान्यतया स्थगन गर्न पाउने छैन । (८) कुनै मुद्दामा एकभन्दा बढी प्रतिवादी कसूरदार ठहर भई सजाय निर्धारण गर्नु परेमा त्यस्ता सबै कसूरदारको हकमा एकै पटक सुनुवाई गरी सजाय निर्धारण गर्नु पर्नेछ । (९) सजाय निर्धारण सम्बन्धी आफ्नो कुनै जिकिर रहेमा वादी वा कसूरदार वा निजको कानून व्यवसायीले सजाय निर्धारणको सुनुवाई हुनु पूर्व त्यस्तो जिकिर लिखित रुपमा अदालतमा पेश गर्न सक्नेछ ।
फौजदारी कसूर (सजाय निर्धारण तथा कार्यान्वयन) सम्बन्धी नियमावली २०७५ (Criminal Offence (Sentencing and Execution Regulation, 2018)

(९) सजाय निर्धारण सम्बन्धी आफ्नो कुनै जिकिर रहेमा वादी वा कसूरदार वा निजको कानून व्यवसायीले सजाय निर्धारणको सुनुवाई हुनु पूर्व त्यस्तो जिकिर लिखित रुपमा अदालतमा पेश गर्न सक्नेछ । (१०) मुद्दाको सजाय निर्धारणको निर्णय अनुसूची-१ बमोजिम छुट्टै राय किताबमा लेख्नु पर्नेछ । (११) ऐन बमोजिम छुट्टै सुनुवाई गरी सजाय निर्धारण गर्नुपर्ने मुद्दाको लगत सजाय निर्धारण भएपछि मात्र कट्टा गर्नु पर्नेछ । (१२) कुनै मुद्दामा कसूर ठहर गरी छुट्टै सजाय निर्धारण सम्बन्धी सुनुवाई गरेकोमा फैसलाको पूर्ण पाठ तयार गर्दा कसूर ठहर र सजाय निर्धारणको निर्णय नम्बर उल्लेख गरी फैसलाको ठहर खण्डमा कसूर ठहरको निर्णय बेहोरा र कसूरदारलाई निर्धारण भएको सजायको निर्णय बेहोरा लेखी क्रमशः कसूर ठहर भएको, सजाय निर्धारण भएको र फैसला प्रमाणीकरण भएको मिति जनाई न्यायाधीशले दस्तखत गर्नु पर्नेछ । ४. सजायपूर्वको प्रतिवेदन पेश गर्ने: (१) ऐनको दफा १२ बमोजिम अदालतमा पेश गरिने सजायपूर्वको प्रतिवेदन अनुसूची-२ बमोजिमको ढाँचामा पेश गर्नु पर्नेछ । (२) उपनियम (१) बमोजिम पेश गरिने सजायपूर्वको प्रतिवेदनमा ऐनमा उल्लेख भएका कुराहरूका अतिरिक्त देहायका विषय समेत उल्लेख गर्नु पर्नेछ:- । (क) कसूरदारको शैक्षिक, आर्थिक, शारीरिक र मानसिक अवस्था, पेशा, व्यवसाय जस्ता व्यक्तिगत क्षमता र हैसियत, । (ख) कसूरदारको पारिवारिक स्थिति र दायित्व, सामाजिक सम्बन्ध, परिवारका सदस्यहरूको शिक्षा र चेतनाको स्तर, सांस्कृतिक मूल्य, मान्यता, परम्परा जस्ता सामाजिक र सांस्कृतिक पृष्ठभूमि । (३) उपनियम (१) बमोजिम अदालतमा प्राप्त भएको सजायपूर्वको प्रतिवेदनका सम्बन्धमा सम्बन्धित सरकारी वकिल, कसूरदार, कसूरदार बालबालिका भए निजको संरक्षक वा कानून व्यवसायीको कुनै राय भएमा सजाय निर्धारणको सुनुवाई हुनुपूर्व लिखित रुपमा अदालतमा पेश गर्नु पर्नेछ । (४) ऐनको दफा १२ बमोजिम अदालतबाट मुद्दामा सजायपूर्वको प्रतिवेदन पेश गर्न आदेश भएकोमा सो अनुसार प्रतिवेदन पेश नगरेमा वा पेश भएको प्रतिवेदनका सम्बन्धमा सम्बन्धित सरकारी वकिल, कसूरदार वा निजको कानून व्यवसायीबाट अदालतमा राय पेश नगरेमा पनि तोकिएको पेशीको दिनमा अदालतले सजाय निर्धारण सम्बन्धी निर्णय गर्नु पर्नेछ । परिच्छेद-३ । सजाय निलम्बन र क्षतिपूर्ति । ५. कैद सजाय निलम्बन: (१) ऐनको दफा २४ बमोजिम अदालतले कसूरदारलाई भएको कैद सजाय निलम्बन गर्दा त्यस्तो बेहोरा फैसलामा उल्लेख गर्नु पर्नेछ । (२) उपनियम (१) बमोजिम कैद सजाय निलम्बनको आदेश गर्दा निलम्बनको अवधिभर कसूरदारले ऐनको दफा २४ को उपदफा (४) मा उल्लेख भएका शर्तहरू पालना गरे नगरेको अनुगमन गर्ने अधिकारी समेत तोक्नु पर्नेछ । (३) उपनियम (२) बमोजिम अनुगमन गर्ने अधिकारी तोक्दा अदालतले तहसिलदार वा अन्य निकाय वा अधिकारीलाई तोक्न सक्नेछ । (४) उपनियम (३) बमोजिम अनुगमन गर्न तोकिएको अधिकारीले कसूरदारको अनुगमन गर्दा देहाय बमोजिम गर्न सक्नेछ:- । (क) अनुगमन गर्ने अधिकारी आफैँले अनुगमन गर्न वा स्थानीय तह वा अन्य कुनै निकायलाई अनुगमन गरी नियमित रुपमा अदालतमा प्रतिवेदन पेश गर्न आदेश दिने, । (ख) कसूरदार स्वयंलाई आवधिक रुपमा अदालतमा प्रतिवेदन पेश गर्न लगाउने ।
फौजदारी कसूर (सजाय निर्धारण तथा कार्यान्वयन) सम्बन्धी नियमावली २०७५ (Criminal Offence (Sentencing and Execution Regulation, 2018)

(क) अनुगमन गर्ने अधिकारी आफैँले अनुगमन गर्न वा स्थानीय तह वा अन्य कुनै निकायलाई अनुगमन गरी नियमित रुपमा अदालतमा प्रतिवेदन पेश गर्न आदेश दिने, । (ख) कसूरदार स्वयंलाई आवधिक रुपमा अदालतमा प्रतिवेदन पेश गर्न लगाउने । (५) उपनियम (४) बमोजिम अनुगमन गर्ने जिम्मेवारी तोकिएको अधिकारीले अनुगमन गर्दा त्यस्तो कसूरदारले तोकिएका शर्तहरू पालना गरेको नदेखिएमा कैद सजाय निलम्बन गर्ने आदेश बदर गर्न अदालत समक्ष प्रतिवेदन पेश गर्नु पर्नेछ । (६) यस नियम बमोजिम कसूरदारलाई भएको कैद सजाय निलम्बन गर्ने आदेश भएमा वा कैद सजाय निलम्बन गर्ने आदेश बदर भएमा त्यस्तो बेहोरा दण्ड जरिवानाको लगत किताबमा समेत जनाउनु पर्नेछ । ६. क्षतिपूर्ति भराउने प्रक्रिया: (१) ऐनको दफा ४४ बमोजिम पीडित र कसूरदारले क्षतिपूर्ति लिने दिने सहमति गरेमा सोही बेहोरा खुलाई अदालतमा संयुक्त निवेदन दिनु पर्नेछ । (२) उपनियम (१) बमोजिम पेश भएको निवेदन बेहोरा मनासिब देखिए अदालतले निवेदन बमोजिम क्षतिपूर्ति भराईदिने आदेश गरी क्षतिपूर्ति लिने दिने पक्षको कागज गराई मिसिल संलग्न गर्नु पर्नेछ । ७. जायजातको गर्दाको कार्यविधि: फैसला अनुसार कसूरदारले पीडितलाई तिर्नुपर्ने क्षतिपूर्तिको रकम तोकिएको अवधिभित्र नबुझाई कसूरदारको सम्पत्ति जायजात गरी पीडितलाई ऐनको दफा ४५ को उपदफा (१) बमोजिम भराउँदा मुलुकी फौजदारी कार्यविधि (संहिता) ऐन, २०७४ को परिच्छेद-१५ र मुलुकी फौजदारी कार्यविधि नियमावली, २०७५ को नियम ६३ र ६४ बमोजिमको कार्यविधि अवलम्बन गर्नु पर्नेछ । परिच्छेद-५ । विविध । ८. अन्य कार्यविधि आफैँ व्यवस्थित गर्न सक्ने: ऐन र यस नियमावलीमा लेखिएदेखि बाहेकका अन्य अदालती कार्यविधिका विषय ऐन र यस नियमावलीको प्रतिकूल नहुने गरी अदालत आफैँ व्यवस्थित गर्न सक्नेछ । अनुसूची-१ । (नियम ३ को उपनियम (१०) सँग सम्बन्धित) । सजाय निर्धारणको राय किताबको ढाँचा । अदालत । सजाय निर्धारणको राय किताब । निर्णय नम्बर मुद्दा नम्बर र दर्ता मिति पक्ष विपक्षको नाम कसूर ठहर सजाय निर्धारण कैफियत । निर्णय मिति निर्णय नम्बर इजलास र न्यायाधीश कानून व्यवसायीको नाम निर्णय मिति इजलास नम्बर र न्यायाधीशको नाम निर्णय बेहोरा । अनुसूची - २ । (नियम ४ को उपनियम (१) सँग सम्बन्धित) । सजायपूर्वको प्रतिवेदनको ढाँचा । अदालतमा पेश गरेको सजायपूर्वको प्रतिवेदन । वादी: । मुद्दा: । कसूरदारको नाम थर: । अदालतबाट कसूरदार ठहर भएको मिति: । कसूरदार ठहर गर्ने न्यायाधीशको नाम: । प्रतिवेदन पेश गरेको मिति: । प्रतिवादी: । मुद्दा नम्बर: । १. पृष्ठभूमि: । २. कसूरदार उपरको अभियोग दाबी: । ३. कसूरदारलाई ठहर भएको कसूर: । ४. कसूरदारको व्यक्तिगत विवरण: । (क) नाम थर: । (ख) उमेर: । (ग) शैक्षिक अवस्था: । (घ) शारीरिक अवस्था: । (ङ) मानसिक अवस्था: । (च) पेशा व्यवसाय: । (छ) अन्य विवरण: । ५. कसूरदारको आर्थिक अवस्था: । ६. कसूरदारको सामाजिक पृष्ठभूमि: । (क) परिवार सङ्ख्या: । (ख) परिवारका सदस्यहरूको शिक्षा र चेतनाको स्तर: । (ग) पारिवारिक दायित्व: । (घ) सामाजिक सम्बन्ध: । ७. कसूरदारको सांस्कृतिक पृष्ठभूमि: । ८. कसूर गर्दाको परिस्थिति: । ९. कसूर गर्नुअघिको कसूरदारको चालचलन: । १०. अन्य आवश्यक कुरा: । ११. प्रतिवेदकको राय: । प्रतिवेदकको,- । दस्तखत: । नाम थर: । मिति: ।
बर्ड फ्यू नियन्त्रण नियमावली २०७८ (Bird Flu Control Regulation, 2021)

बर्ड फ्लू नियन्त्रण नियमावली, २०७८ । नेपाल राजपत्रमा प्रकाशित मिति । २०७८ । १० । १७ । पशु स्वास्थ्य तथा पशु सेवा ऐन, २०७५ को दफा ३३ ले दिएको अधिकार प्रयोग गरी नेपाल सरकारले देहायका नियमहरू बनाएको छ । १. संक्षिप्त नाम र प्रारम्भ: (१) यी नियमहरूको नाम "बर्ड फ्लू नियन्त्रण नियमावली, २०७८" रहेको छ । (२) यो नियमावली तुरुन्त प्रारम्भ हुनेछ । २. परिभाषा: विषय वा प्रसङ्गले अर्को अर्थ नलागेमा यस नियमावलीमा,- । (क) "ऐन" भन्नाले पशु स्वास्थ्य तथा पशु सेवा ऐन, २०७५ सम्झनु पर्छ । (ख) "कार्यालय" भन्नाले भेटेरिनरी अस्पताल वा पशु सेवा विज्ञ केन्द्र सम्झनु पर्छ र सो शब्दले जिल्लास्थित पशु सेवा हेर्ने निकायलाई समेत जनाउँछ । (ग) "पन्छी" भन्नाले कुखुरा, हाँस, लौकाट, अस्ट्रिच, बट्टाई र जुनसुकै प्रकारका पाल्तु पन्छी सम्झनु पर्छ र सो शब्दले जङ्गली पन्छीलाई समेत जनाउँछ । (घ) "पन्छी उत्पादन सामग्री" भन्नाले पन्छी पालनमा प्रयोग हुने जैविक पदार्थ, दाना, दानामा मिश्रण गरिने सामग्री र त्यस्ता सामग्री भण्डारण गर्ने साधन सम्झनु पर्छ र सो शब्दले पन्छी उत्पादनमा प्रयोग हुने बोरा, केट, भाँडाकुडा तथा अन्य औजारलाई समेत जनाउँछ । (ङ) "पन्छीजन्य पदार्थ" भन्नाले पन्छीको मासु, अण्डा, हाड, छाला, प्वाँख, भुत्ला, सुली, सोत्तर वा पन्छीबाट उत्पादन गरिने अन्य अप्रशोधित वा प्रशोधित सामग्री सम्झनु पर्छ । (च) "प्रयोगशाला" भन्नाले विभाग अन्तर्गतका पशु वा पन्छी रोग अन्वेषण प्रयोगशाला सम्झनु पर्छ र सो शब्दले मन्त्रालयले तोकेका अन्य प्रयोगशालालाई समेत जनाउँछ । (छ) "बर्ड फ्लू" भन्नाले एभियन इन्फ्लुएन्जा भाइरस टाईप "ए" को एच ५ र एच ७ सब-टाइप वा इन्ट्राभेनस प्याथोजेनेसिटी इन्डेक्स कम्तीमा १.२ भएको एभियन इन्फ्लुएन्जा टाईप "ए" भाइरसको सङ्क्रमण वा विश्व पशु स्वास्थ्य सङ्गठनले हाइली प्याथोजेनिक एभियन इन्फ्लुएन्जा भनी तोकेको एभियन इन्फ्लुएन्जा "ए" भाइरसको सब-टाइपबाट उत्पन्न हुने रोग वा सङ्क्रमण सम्झनु पर्छ । (ज) "मन्त्रालय" भन्नाले नेपाल सरकारको कृषि तथा पशुपन्छी विकास मन्त्रालय सम्झनु पर्छ । (झ) "स्थानीय तह" भन्नाले गाउँपालिका वा नगरपालिका सम्झनु पर्छ । (ञ) "समिति" भन्नाले नियम ३ बमोजिमको बर्ड फ्लू नियन्त्रण समन्वय समिति सम्झनु पर्छ । ३. बर्ड फ्लू नियन्त्रण समन्वय समिति: (१) बर्ड फ्लू रोकथाम तथा नियन्त्रण सम्बन्धमा सरोकारवाला निकायसँग समन्वय गरी प्राविधिक कार्य गर्न विभागमा देहाय बमोजिमको बर्ड फ्लू नियन्त्रण समन्वय समिति रहनेछ:- । पद भूमिका । महानिर्देशक, विभाग संयोजक । उपमहानिर्देशक, विभाग सदस्य । उपमहानिर्देशक, स्वास्थ्य सेवा विभाग सदस्य । उपमहानिर्देशक, राष्ट्रिय निकुञ्ज तथा वन्यजन्तु संरक्षण विभाग सदस्य । प्रमुख, केन्द्रीय पशुपन्छी रोग अन्वेषण प्रयोगशाला सदस्य । प्रमुख, राष्ट्रिय जनस्वास्थ्य प्रयोगशाला सदस्य । प्रमुख, इपिडेमियोलोजी तथा रोग नियन्त्रण महाशाखा, स्वास्थ्य सेवा विभाग सदस्य । वरिष्ठ पशु चिकित्सक, पशुस्वास्थ्य महाशाखा, मन्त्रालय सदस्य । प्रमुख, भेटेरिनरी इपिडेमियोलोजी शाखा, विभाग सदस्य । प्रतिनिधि (कम्तीमा उपसचिवस्तर), राष्ट्रिय विपद् जोखिम न्यूनीकरण तथा व्यवस्थापन प्राधिकरण सदस्य । प्रमुख, पशुपन्छी रोग अन्वेषण तथा व्यवस्थापन शाखा, विभाग सदस्य-सचिव ।
बर्ड फ्यू नियन्त्रण नियमावली २०७८ (Bird Flu Control Regulation, 2021)

वरिष्ठ पशु चिकित्सक, पशुस्वास्थ्य महाशाखा, मन्त्रालय सदस्य । प्रमुख, भेटेरिनरी इपिडेमियोलोजी शाखा, विभाग सदस्य । प्रतिनिधि (कम्तीमा उपसचिवस्तर), राष्ट्रिय विपद् जोखिम न्यूनीकरण तथा व्यवस्थापन प्राधिकरण सदस्य । प्रमुख, पशुपन्छी रोग अन्वेषण तथा व्यवस्थापन शाखा, विभाग सदस्य-सचिव । (२) समितिको बैठक बर्ड फ्लू देखा परेको वा देखा परेको शङ्का भएको अवस्थामा संयोजकले तोकेको मिति, समय र स्थानमा आवश्यकता अनुसार बस्नेछ । (३) समितिले आवश्यकता अनुसार सम्बन्धित क्षेत्रका विषयगत निकायका प्रतिनिधि वा विषय विज्ञलाई सो समितिको बैठकमा आमन्त्रण गर्न सक्नेछ । (४) समितिको सचिवालय विभागमा रहनेछ । ४. समितिको काम, कर्तव्य र अधिकार: समितिको काम, कर्तव्य र अधिकार देहाय बमोजिम हुनेछ:- । (क) बर्ड फ्लू रोकथाम तथा नियन्त्रण सम्बन्धी कार्य योजना तथा मापदण्ड तयार गर्ने, । (ख) बर्ड फ्लूको निगरानी (सर्भिलेन्स), आकस्मिक रोग अन्वेषण, रोग निदान तथा नियन्त्रण कक्ष स्थापना सम्बन्धी व्यवस्था मिलाउने, । (ग) बर्ड फ्लू नियन्त्रणको लागि आवश्यक जनशक्ति एवं स्रोत साधन परिचालन गर्ने, । (घ) बर्ड फ्लूको रोकथाम तथा नियन्त्रणको लागि पन्छी, पन्छीजन्य पदार्थ र पन्छीजन्य उत्पादन सामग्रीको बिक्री वितरण, भण्डारण वा ओसारपसार तथा रोग सार्न सक्ने अन्य वस्तु सम्बन्धित सङ्क्रमित क्षेत्रबाट आवागमन तथा ओसार पसार गर्न ऐनको दफा १५ बमोजिम प्रतिबन्ध लगाउने वा ऐनको दफा २८ बमोजिम हटाउने वा नष्ट गर्ने सम्बन्धमा आवश्यक समन्वय तथा सहजीकरण गर्ने, । (ङ) बर्ड फ्लू रोकथाम तथा नियन्त्रणका लागि सूचना तथा सञ्चार व्यवस्थापन गर्ने, । (च) कुनै प्रदेशबाट बर्ड फ्लू नियन्त्रणका लागि अनुरोध भई आएमा सम्बन्धित प्रदेशसँग समन्वयमा बर्ड फ्लू नियन्त्रण तथा निःसङ्क्रमणको लागि स्रोत साधन परिचालन गर्ने, । (छ) बर्ड फ्लू नियन्त्रणका लागि नेपाल सरकार, राष्ट्रिय विपद् जोखिम न्यूनीकरण तथा व्यवस्थापन प्राधिकरण, प्रदेश सरकार, स्थानीय तह तथा अन्य सरोकारवालाहरूसँग आवश्यक सहजीकरण, समन्वय तथा सहकार्य गर्ने, । (ज) बर्ड फ्लूको रोकथाम तथा नियन्त्रण सम्बन्धी प्रक्रिया निर्धारण गर्ने । ५. बर्ड फ्लू नियन्त्रण समिति: (१) बर्ड फ्लू नियन्त्रण सम्बन्धी कार्य गर्न प्रत्येक जिल्लामा देहाय बमोजिमको बर्ड फ्लू नियन्त्रण समिति रहनेछ:- । पद भूमिका । प्रमुख जिल्ला अधिकारी संयोजक । प्रतिनिधि, जिल्ला समन्वय समिति सदस्य । बर्ड फ्लू देखा परेको स्थानीय तहको प्रतिनिधि सदस्य । मेडिकल सुपरिटेन्डेन्ट, जिल्ला अस्पताल सदस्य । प्रमुख, पशु क्वारेन्टाइन कार्यालय वा चेकपोष्ट सदस्य । जिल्ला स्थित सुरक्षा निकायका प्रमुखहरू सदस्य । प्रमुख, राष्ट्रिय निकुञ्ज वा वन्यजन्तु आरक्ष सदस्य । प्रतिनिधि, जिल्ला रेडक्रस सोसाइटी सदस्य । प्रमुख जिल्ला अधिकारीले तोकेको पन्छीपालक व्यवसायीको प्रतिनिधि एक जना सदस्य । प्रमुख, कार्यालय सदस्य-सचिव । (२) उपनियम (१) बमोजिमको समितिको बैठक संयोजकले तोकेको मिति, समय र स्थानमा आवश्यकता अनुसार बस्नेछ । (३) उपनियम (१) बमोजिमको समितिले आवश्यकता अनुसार सम्बन्धित क्षेत्रका विषय विज्ञ वा सरोकारवालालाई सो समितिको बैठकमा आमन्त्रण गर्न सक्नेछ । ६. बर्ड फ्लू नियन्त्रण समितिको काम, कर्तव्य र अधिकार: बर्ड फ्लू नियन्त्रण समितिको काम, कर्तव्य र अधिकार देहाय बमोजिम हुनेछ:- ।
बर्ड फ्यू नियन्त्रण नियमावली २०७८ (Bird Flu Control Regulation, 2021)

(३) उपनियम (१) बमोजिमको समितिले आवश्यकता अनुसार सम्बन्धित क्षेत्रका विषय विज्ञ वा सरोकारवालालाई सो समितिको बैठकमा आमन्त्रण गर्न सक्नेछ । ६. बर्ड फ्लू नियन्त्रण समितिको काम, कर्तव्य र अधिकार: बर्ड फ्लू नियन्त्रण समितिको काम, कर्तव्य र अधिकार देहाय बमोजिम हुनेछ:- । (क) बर्ड फ्लूको रोकथाम, नियन्त्रण तथा राहत सम्बन्धी आवश्यक कार्य गर्ने, । (ख) बर्ड फ्लू नियन्त्रण सम्बन्धी जिल्लास्तरको कार्ययोजना तथा कार्यक्रम तयार गरी कार्यान्वयन गर्ने, गराउने, । (ग) बर्ड फ्लू नियन्त्रणको लागि आवश्यक जनशक्ति तथा स्रोत साधन परिचालन गर्ने, । (घ) बर्ड फ्लू नियन्त्रणका लागि जिल्लाका सम्बन्धित निकाय तथा सरोकारवालहरूसँग आवश्यक समन्वय र सहजीकरण गर्ने, । (ङ) बर्ड फ्लूको रोकथाम तथा नियन्त्रणका लागि सूचना तथा सञ्चार व्यवस्थापन गर्ने, । (च) बर्ड फ्लू नियन्त्रणको क्रममा आवश्यक सुरक्षा प्रबन्ध गर्ने, । (छ) बर्ड फ्लूको रोकथाम तथा नियन्त्रणको लागि सम्भावित जोखिमयुक्त क्षेत्रबाट वा त्यस्तो क्षेत्र भएर कुनै पन्छी, पन्छीजन्य पदार्थ, पन्छी उत्पादन सामग्री तथा सोसँग सम्बन्धित अन्य कुरामा ऐनको दफा १५ बमोजिम प्रतिबन्ध लगाउन वा ऐनको दफा २८ बमोजिम हटाउने वा नष्ट गर्ने सम्बन्धमा सम्बन्धित अधिकारी वा निकायलाई परिचालन र समन्वय गर्ने । ७. नमूना सङ्कलन, परीक्षण तथा निगरानी: (१) कार्यालय प्रमुखले बर्ड फ्लू लाग्न नदिनको लागि नियमित रूपमा जाँच तथा निगरानी गर्नु पर्नेछ । (२) कुनै क्षेत्र वा स्थानमा पन्छीमा बर्ड फ्लू लागेको वा बर्ड फ्लूबाट पन्छीको मृत्यु भएको शङ्का लागेमा वा बर्ड फ्लू देखा परेको कुनै माध्यमबाट जानकारी प्राप्त भएमा कार्यालयको प्रमुखले त्यस सम्बन्धमा आवश्यक जाँचबुझ गरी देहाय बमोजिम गर्न सक्नेछ:- । (क) कुनै पन्छीको बासस्थान, पन्छी फार्म, ह्याचरी, बजार, खोर, सिमसार क्षेत्र वा अन्य स्थानमा कुनै चराचुरुङ्गीको नमूना सङ्कलन गर्ने, र । (ख) बर्ड फ्लू लागेको सम्भावना देखिएमा सङ्कलित नमूनाको परीक्षण प्रतिवेदन प्राप्त नभएसम्म त्यस्तो क्षेत्रबाट वा त्यस्तो क्षेत्र भएर कुनै पन्छी, पन्छीजन्य पदार्थ, पन्छी उत्पादन सामग्री तथा सोसँग सम्बन्धित अन्य कुराको उपभोग, बिक्री वितरण, प्रयोग तथा ओसार पसारमा रोक लगाउने । (३) उपनियम (२) बमोजिम सङ्कलन गरिएको नमूना परीक्षणको लागि नजिकको प्रयोगशालामा पठाउनु पर्नेछ । (४) उपनियम (३) बमोजिम प्राप्त नमूनाको प्रयोगशालामा प्रारम्भिक परीक्षण गर्दा बर्ड फ्लू भएको सम्भावना देखिएमा त्यस्तो नमूनाको तुरुन्त थप परीक्षण गरी त्यसको जानकारी कार्यालयले छिटो सञ्चार माध्यमद्वारा प्रदेशको पशुपन्छी तथा मत्स्य विकास निर्देशनालय र विभागलाई दिनु पर्नेछ । (५) उपनियम (४) बमोजिमको थप परीक्षणबाट बर्ड फ्लू लागेको पुष्टि भएमा कार्यालयले त्यसरी प्राप्त परीक्षणको नतिजा सहितको प्रतिवेदन यथाशीघ्र तयार गरी छिटो सञ्चार माध्यमद्वारा विभागमा पठाउनु पर्नेछ ।
बर्ड फ्यू नियन्त्रण नियमावली २०७८ (Bird Flu Control Regulation, 2021)

(५) उपनियम (४) बमोजिमको थप परीक्षणबाट बर्ड फ्लू लागेको पुष्टि भएमा कार्यालयले त्यसरी प्राप्त परीक्षणको नतिजा सहितको प्रतिवेदन यथाशीघ्र तयार गरी छिटो सञ्चार माध्यमद्वारा विभागमा पठाउनु पर्नेछ । ८. बर्ड फ्लू प्रभावित क्षेत्रको घोषणा: (१) नियम ७ को उपनियम (५) बमोजिमको प्रयोगशालाको प्रतिवेदनबाट कुनै स्थानमा बर्ड फ्लू लागेको पुष्टि भएमा र बर्ड फ्लू थप फैलने सम्भावना भएमा विभागले त्यस्तो नमूना लिइएको स्थानलाई केन्द्रविन्दु मानी त्यसको वरिपरिको तीन किलोमिटरसम्मको क्षेत्रलाई बर्ड फ्लू प्रभावित क्षेत्र घोषणा गर्नको लागि मन्त्रालयमा सिफारिस गर्न सक्नेछ । (२) उपनियम (१) मा जुनसुकै कुरा लेखिएको भए तापनि विभागले जोखिम विश्लेषण गर्दा बर्ड फ्लू महामारीको रूपमा फैलिसकेको वा फैलने अवस्था विद्यमान भएको कारण बर्ड फ्लू नियन्त्रणको लागि नमूना लिइएको स्थानबाट तीन किलोमिटरभन्दा बढीको क्षेत्रलाई समेत बर्ड फ्लू प्रभावित क्षेत्र घोषणा गर्न आवश्यक देखिएमा विभागले गरेको जोखिम विश्लेषण प्रतिवेदन सहित बर्ड फ्लू देखिएको स्थान वा क्षेत्रको तीन किलोमिटरभन्दा बढीको क्षेत्रलाई समेत बर्ड फ्लू प्रभावित क्षेत्र घोषणा गर्नका लागि मन्त्रालयमा सिफारिस गर्न सक्नेछ । (३) उपनियम (१) वा (२) बमोजिम प्राप्त सिफारिस बमोजिम बर्ड फ्लू लागेको नेपालको कुनै स्थान वा क्षेत्रलाई बर्ड फ्लू प्रभावित क्षेत्र घोषणा गर्न आवश्यक देखिएमा नेपाल सरकारले त्यस्तो स्थान वा क्षेत्रलाई अवधि तोकी बर्ड फ्लू प्रभावित क्षेत्र घोषणा गर्न सक्नेछ । (४) बर्ड फ्लू प्रभावित क्षेत्रमा बर्ड फ्लूको नियन्त्रण भइसकेपछि सोही जिल्ला वा प्रदेश र सम्बन्धित जिल्ला वा प्रदेशसँग सीमाना जोडिएका अन्य जिल्लाहरूमा बर्ड फ्लू देखा परेमा त्यसरी बर्ड फ्लू देखा परेको क्षेत्रलाई आधार मानी उपनियम (३) बमोजिम बर्ड फ्लू प्रभावित क्षेत्रको परिधि विस्तार गर्न सकिनेछ । ९. सघन निगरानी क्षेत्रको घोषणा: (१) विभागले नियम ८ बमोजिम घोषित बर्ड फ्लू प्रभावित क्षेत्रबाट बाहिर कम्तीमा सात किलोमिटर वरिपरिको क्षेत्र र बर्ड फ्लू लागेको क्षेत्रमा पर्ने चिडियाखाना वा संरक्षण क्षेत्रलाई अवधि तोकी बर्ड फ्लूको सघन निगरानी क्षेत्र घोषणा गरी सघन निगरानीको कार्य अघि बढाउन सक्नेछ । (२) उपनियम (१) बमोजिम घोषणा गरिएको सघन निगरानी क्षेत्रमा बर्ड फ्लूको नियन्त्रण भइसकेपछि सोही जिल्ला वा प्रदेश र सम्बन्धित जिल्ला वा प्रदेशसँग सीमाना जोडिएका अन्य जिल्लाहरूमा बर्ड फ्लू देखा परेमा त्यसरी बर्ड फ्लू देखा परेको क्षेत्रलाई आधार मानी सघन निगरानी क्षेत्रको परिधि विस्तार गर्न सकिनेछ । (३) उपनियम (१) बमोजिम घोषणा गरिएको सघन निगरानी क्षेत्रबाट कार्यालय प्रमुख वा । निजले तोकेको अधिकृतले बर्ड फ्लू परीक्षणको लागि नमूना सङ्कलन तथा प्रयोगशाला परीक्षण गराउन सक्नेछ । (४) बर्ड फ्लू प्रभावित क्षेत्रभित्र चिडियाखाना वा संरक्षण क्षेत्र पेरिमा विभागले सो स्थानमा सम्बन्धित चिडियाखाना वा संरक्षण निकायसँग समन्वय गरी जोखिम विश्लेषण प्रतिवेदनका आधारमा निगरानी तथा नियन्त्रणको आवश्यक व्यवस्था मिलाउनेछ ।